1984年夏季奧林匹克運動會

1984年夏季奧林匹克運動會係第23屆現代奧林匹克運動會，1984年7月28號到8月12號喺美國洛杉磯搞。

賽事焦點
1984年5月8號，由於蘇聯以「顧及選手安全」同埋「反對奧運會商業化」為理由，宣布缺席呢屆夏季奧運會，結果呢屆奧運畀18個國家抵制，作為對以美國為首嘅資本主義列國杯葛上一屆奧運嘅回應。
中華人民共和國自1952年部分參加之後，呢屆終於可以全程參加夏季奧運會，而且，許海峰喺男子50米手槍慢射比賽入面打贏瑞典選手，重做埋中國史上頭一位奧運冠軍。
中華民國重返闊別咗三屆嘅夏季奧運，第一次以「中華台北」嘅名義參加夏季奧運會。
喺開幕典禮裏面，中華人民共和國代表團同埋中華台北代表團入場時，背景音樂同樣係中國人民解放軍軍歌《三大紀律八項注意》。
喺男子60公斤級舉重比賽裡面，嚟自中國大陸同埋中華台北嘅選手分別攞到金牌同埋銅牌。
中國男子體操選手李寧攞到自由體操、鞍馬同埋吊環三項單項金牌，成為到目前為止，中國選手喺單屆奧運會入面攞到金牌數目最多嘅運動員。
美國嘅田徑運動員卡爾·劉易斯攞到男子100米、男子200米、男子跳遠同埋男子4乘100米接力跑4面金牌。
美國嘅女子體操運動員瑪莉·盧·雷頓打破咗東歐列強壟斷女子體操個人全能金牌嘅局面。
來自摩洛哥嘅納華爾·阿勒·慕達華基贏得女子400米跨欄金牌，成為咗穆斯林國家同埋非洲國家裏面，第一個喺奧運會攞到金牌嘅女運動員。
女子馬拉松、韻律體操同埋韻律泳首次成為奧運會項目，網球同埋棒球做咗表演項目。

夏季奧林匹克運動會
夏季奧林匹克運動會
美國